Pandemia a schimbat pretenţiile angajaţilor. Ce îşi doresc românii de la locul de muncă.
Angajaţii români doresc un program de lucru mai flexibil, conform unui studiu EY România. 54% dintre respondenţi sunt temători şi nu vor să îşi schimbe job-ul. Beneficiile dorite la locul de muncă: program flexibil şi servicii medicale.
Pretențiile tale față de compania angajatoare s-au schimbat, îți spune un studiu Ernst and Young România. Așa că cine se angajează acum vrea un program flexibil sau beneficii extra medicale. Abia pe locul trei sunt avantajele financiare suplimentare.Georgiana lucrează de 6 ani în IT: "Nu mai avem partea aceea, de stat la cafea, de stat la povești. Să fie posibilitate de alegere. Jumătate acasă, jumătate de la birou mi s-ar părea ok".Cât despre beneficii, domeniul ei a fost stabil în pandemia și s-a bucurat de ele."Mai spre finalul anului, au început să ne ofere și birou. Nouă deja ne decontează o sumă de bani pentru activitățile sportive. Eu mă aștept ca mai multe firme să treacă pe lucrul de acasă mai permisiv", mai spune Georgiana.Conform studiului, peste 60% dintre respondenți au teama pierderii locului de muncă.